Id-Deċiżjoni tal-Kummissjoni
tas-7 ta’ Diċembru 2001
li tagħmel lista’ ta’ postijiet ta’ ispezzjoni fuq il-fruntiera miftiehma għal verifiki veterinarji fuq annimali u prodotti mill-annimali minn pajjiżi terzi u li taġġorna r-regoli dettaljati dwar il-verifiki li jridu jsiru mill-esperti tal-Kummissjoni
(notifikata taħt dokument numru K(2001) 3941)
(It-test Ingliż biss huwa awtentiku)
(Test b’ rilevanza għaż-ŻEE)
(2001/881/KE)
IL-KUMMISSJONI TAL-KOMUNITAJIET EWROPEJ,
Filwaqt li kkunsidrat it-Trattat li jistabbilixxi l-Komunità Ewropea,
Filwaqt li kkunsidrat id-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi [1], u partikolarment l-Artikolu 6(2) u l-Artikolu 33 tagħha,
Filwaqt li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbiklixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE [2], kif l-aħħar emendata bid-Direttiva 96/43/KE [3], u partikolarment l-Artikolu 6(4) tagħha,
Billi:
(1) Id-Deċiżjoni tal-Kummissjoni 97/778/KE [4], kif l-aħħar emendata bid-Deċiżjoni tal-Kummissjoni 2001/668/KE [5], tagħmel lista ta’ postijiet ta’ ispezzjoni fuq il-fruntiera miftiehma għal verifiki veterinarji fuq annimali u prodotti mill-annimali minn pajjiżi terzi.
(2) Fuq talba ta’ diversi Stati Membri u wkoll wara ispezzjonijiet u rakkomandazzjonijiet ta’ l-Uffiċċji dwar l-Ikel u Veterinarju tal-Kummissjoni, saru diversi emendi għad-dettalji tal-listi għal diversi postijiet ta’ ispezzjoni fuq il-fruntiera, inkluża ż-żieda ta’ dettalji ta’ ċentri ta’ l-ispezzjoni f’postijiet ta’ ispezzjoni fuq il-fruntiera.
(3) Saru wkoll diversi tibdiliet għall-kategorizzazzjoni tat-tip ta’ prodotti li huwa permess li jmexxi kwalunkwe post ta’ ispezzjoni fuq il-fruntiera u għat-taqsimiet għal dawn il-kategoriji.
(4) Huwa xieraq li jiġu implimentati għall-ispezzjoni ta’ postijiet ta’ ispezzjoni fuq il-fruntiera, il-modalitajiet diġà stabbilti għall-verifiki fuq il-post imwettqa fil-kamp veterinarju minn esperti tal-Kummissjoni fl-Istati Membri u stabbiliti mid-Deċiżjoni tal-Kummissjoni 98/139/KE [6].
(5) Ir-regoli li jikkonċernaw l-inklużjoni u t-tneħħija ta’ post ta’ ispezzjoni fuq il-fruntiera mil-lista huma issa stabbiliti fid- Deċiżjoni tal-Kummissjoni 2001/812/KE [7], li tħassar u tissostitwixxi d-Deċiżjoni 92/525/KEE [8].
(6) Huwa għalhekk xieraq li titħassar id-Deċiżjoni 97/778/KE u li tiġi sostitiwat bid-Deċiżjoni preżenti.
(7) Il-miżuri provduti f’din id-Deċiżjoni huma skond l-opinjoni tal-Kumitat Veterinarju Permanenti.
ADDOTTAT DIN ID-DEĊIŻJONI
Artikolu 1
Il-verifiki veterinarji fuq annimali ħajjin u fuq prodotti mill-annimali introdotti fil-Komunità minn pajjiżi terzi għandhom jitwettqu mill-awtoritajiet kompetenti biss fil-postijiet ta’ ispezzjoni fuq il-fruntiera miftiehma u elenkati fl-Anness ta’ din id-Deċiżjoni biss.
Artikolu 2
1. Kull sena, il-post ta’ ispezzjoni fuq il-fruntiera miftiehem elenkat fl-Anness għandu jiġi ispezzjonat mill-esperti veterinarji tal-Kummissjoni b’kooperazzjoni ma’ l-awtoritajiet kompetenti nazzjonali. Din l-ispezzjoni għandha tinkludi partikolarment verifika fuq infrastrutturi, tagħmir u ħidma tal-post ta’ ispezzjoni fuq il-fruntiera.
2. B’deroga għall-paragrafu 1, il-Kummissjoni wara konsultazzjoni ma’ l-Istat Membru kkonċernat u wara skambju ta’ perspettivi fil-Kumitat Veterinarju Permanenti, tista’ tnaqqas il-frekwenza taż-żjarat għal xi postijiet ta’ ispezzjoni fuq il-fruntiera miftiehma.
Iżda tali postijiet ta’ ispezzjoni fuq il-fruntiera għandhom iżuruhom għall-inqas darba kull tliet snin.
3. Kull sena l-Kummissjoni għandha tibgħat lill-Istati Membri kopja tar-rapport ta’ l-ispezzjoni għall-postijiet ta’ ispezzjoni fuq il-fruntiera kollha li jkunu żaru fl-aħħar 12-il xahar flimkien ma’ rapport li jikkonċerna l-evoluzzjoni tas-sitwazzjoni ġenerali tal-postijiet ta’ ispezzjoni fuq il-fruntiera miftiehma.
Artikolu 3
Il-Kummissjoni għandha tagħmel l-ispezzjonijiet imsemmija fl-Artikolu 2 skond id-Deċiżjoni tal-Kummissjoni 98/139/KE [9], li tistabbilixxi xi regoli dettaljati rigward verifiki mingħajr preavviż imwettqa fil-kamp veterinarju minn esperti tal-Kummissjoni fl-Istati Membri.
Artikolu 4
Id-Deċiżjoni 97/778/KE hija b’dan imħassra u, skond l-Artikolu 33 tad-Direttiva 97/78/KE, id-dispożizzjonijiet ta’ din id-Deċiżjoni għandhom jgħoddu fl-20 jum wara dak tal-pubblikazzjoni tagħħa fil-Ġurnal Uffiċjali tal-Komunitajiet Ewropej.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fis-7 ta’ Diċembru 2001.